section_heading: O sastavu
paragraph_text: Osnovan je 2008., te iduće godine objavljuju prvi studijski album Back from the Goats. Nakon toga, potpisuju za izdavačku kuću NoiseArt Records, te 2010. objavljuju idući album Seven... A Dinner for One. Jedini stalni članovi sastava su gitarist i basist Goatfreed Udder, te pjevač i bubnjar Goatleeb Udder, dok im se na nastupima uživo, na kojima svi nose kozje maske, pridružuju gitarist Tony Goatana i basist Lazarus Hoove. Snimili su nekoliko videospotova, između ostalih za "Like a Goatmachine", obradu pjesme "Sexmachine" Jamesa Browna, te "Milk Me Up Before I Go Go", nazvanu prema hitu pop dua Wham! "Wake Me Up Before I Go-Go". Treći studijski album Clockwork Udder objavljuju 2011., a najnoviji Stallzeit u ožujku 2013. godine.